
OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA 2026 GODINU

  Financijski plan je akt Pomorskog fakulteta u Splitu kojim se utvrđuju njegovi prihodi i primici, te rashodi i izdaci u skladu s proračunskim klasifikacijama. Financijski plan se donosi i izvršava u skladu s načelima jedinstva i točnosti proračuna, načelu jedne godine, uravnoteženosti, obračunske jedinice, univerzalnosti, specifikacije, dobrog financijskog upravljanja i transparentnosti.




OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA 2026 GODINU

  1.Uvod

  Sukladno Zakonu o proračunu, članak 76. stavak 3 i članak 81 stavak 3, a na temelju smjernica ekonomske i fiskalne politike, proračunski korisnik je izradio Izvještaj o polugodišnjem izvršenju financijskog plana za 2026. godinu.
Prema članu 86. zakona o proračunu (NN 144/21) izvještaj je dan na usvajanje Fakultetskom vijeću u srpnju u skladu s aktima kojima je uređen rad Fakulteta.
Fakultetsko vijeće je usvojilo Izvještaj o izvršenju Financijskog plana izrađen sukladno uputama Ministarstva i predlošku za izradu.
Financijski plan Fakulteta čine prihodi i primici, te rashodi i izdaci raspoređeni u programe koji se sastoje od aktivnosti i projekata, a iskazani su prema ekonomskoj i funkcijskoj klasifikaciji, te izvorima financiranja.
Obrazloženje polugodišnjeg izvršenja financijskog plana sadrži obrazloženje općeg dijela po ekonomskoj klasifikaciji i izvorima financiranja. Opći dio sastoji se od ostvarenja prihoda i rashoda, primitaka i izdataka u 2026 godini i od ostvarenog prijenosa sredstava iz prethodne godine i prijenosa sredstava u slijedeću godinu.




I. Opći dio

Strukturu Izvršenja prethodne godine, plana i izvršenja tekuće godine čine:
	PRIHODI/RASHODI
TEKUĆA GODINA 
	Izvršenje prethodne godine
	Plan tekuće godine
	Izvršenje tekuće godine 

	Prihodi ukupno
	3.050.254,87
	6.995.163,00
	3.858.468,09

	Prihodi poslovanja
	3.047.374,87
	6.995.163,00
	3.858.468,09

	Prihodi od prodaje nefinancijske imovine
	      2.800,00
	                   0
	                  0

	Rashodi ukupno
	3.477.899,57
	6.875.971,00
	3.673.772,51

	Rashodi poslovanja
	3.453.726,91
	6.419.452,00
	3.384.393,65

	Rashodi za nefinancijsku imovinu
	     24.172,66
	   456.519,00
	   289.378,86


                                                         
Ukupni prihodi poslovanja planirani su u visini od 6.995.163,00 EUR-a, a od toga je ostvareno 3.858.468,09 EUR-a u izvještajnom razdoblju, I.-VI. 2026 godine, prihodi su veći za 26,62% u odnosu na isto razdoblje prethodne godine, te je sukladno planu realizirano 55,16% planiranih prihoda.

Strukturu prihoda čine:

-52 Ostale pomoći: evidentirane su tekuće pomoći proračunskim korisnicima iz proračuna koji im nije nadležan. Ugovorom o financijskoj potpori u proračunu Splitsko-dalmatinske županije osigurana su sredstva za sufinanciranje troškova suorganizacije konferencije i službeni posjet Europskom parlamentu u Bruxellesu u visini od 5.000,00 EUR-a. Sredstva su uplaćena na račun Fakulteta na dan 02.03.2026., a utrošena su za realizaciju troškova službenog putovanja pozvanih zaposlenika koji su nazočili konferenciji. Također Županija je uplatila i 25.000,00 EUR-a za sufinanciranje nadogradnje simulatora i licence za platformu za učenje Ocean learning. Sva sredstva su namjenski utrošena sukladno Ugovorima.


[bookmark: _Hlk235177795]-51000 Programi unije: tekući prijenosi između proračunskih korisnika istog proračuna temeljem prijenosa EU sredstava. Doznačeno je 23.709,00 EUR-a od Sveučilišta u Splitu za 18 (osamnaest) Erasmus mobilnosti nastavnog i nenastavnog osoblja. Sveučilište je doznačilo i pokriće plaće za dva mjeseca iz projekta Era Shuttle, za izaslanog radnika u inozemstvo.


-5011 Pomoći iz državnog proračuna kroz opće prihode i primitke: evidentirani su tekući prijenosi između proračunskih korisnika istog proračuna.Temeljem Odluke o dodjeli financijske potpore znanstvenim časopisima Sveučilišta u Splitu u 2025 godini, a temeljem ostvarenih rezultata u akademskoj godini ‘24./’25. Fakultetu je doznačeno 8.341,00 EUR za sufinanciranje dijela troškova tiska, lekture i recenzije znanstvenog časopisa Transaction of Maritime Science (ToMS). Sredstva su uplaćena na račun Fakulteta 14.01.2026., a troškovi su dospjeli i podmireni u 2025 godini.


-43 Prihodi za posebne namjene: ostvareni prihodi od školarina, upisnina, razredbenih ispita i ostalih administrativnih troškova koji se odnose na studente Fakulteta. Ostvareno je cca 50% više prihoda odnosu na prethodno razdoblje, zbog znatno većeg broja upisanih studenata u akademskoj godini ’25./’26., U izvještajnom razdoblju evidentirali su se prihodi budućih razdoblja za šest kalendarskih mjeseci.


-31 Vlastiti prihodi: prihodi od pruženih usluga uključuju prihode ostvarene od polaznika trening tečajeva za obuku pomoraca, posebnog programa obrazovanja pomoraca, prihodi od zakupa poslovnog prostora za najam samoposlužnih aparata, te prihodi od izrade studija tj. elaborata i prihodi od kotizacija za konferenciju IAMUC 2026. Sveukupni prihodi temeljem vlastitog angažmana Fakulteta na tržištu ostvareni su u postotku većem za 53,8% u odnosu na isto razdoblje prethodne godine.


- 581 Mehanizam za oporavak i otpornost – bespovratna sredstva: programsko financiranje NPOO projekata za razdoblje od 01.10.2025.-30.09.2029., obuhvaća pet prijavljenih projekata i dobivena sredstva u ukupnom iznosu od 224.874,24 EUR-a. Za projekt NPOO C3.2 R3-I1.6 “Izrada spektometra za Ramanovu i fotoluminescentnu spektroskopiju s promjenjivom spektralnom rezolucijom”, uplaćeno je 27.617,30 EUR-a.


-61 Donacije: primljeno je 26.000,00 EUR-a donacija, namjenski, za održavanje i podrška opremanju PFST za potrebe studiranja i izobrazbe, financijska potpora za sanaciju, čišćenje i unaprjeđenje okoliša zajedničkih površina.


-533 Ostale darovnice: evidentirane se tekuće pomoći od međunarodne organizacije u visini od 13.866,62 EUR-a. Sredstva su primljena od International Association of Maritime Universities (IAMU) s sjedištem u Japanu za provedbu IEB konferencije u visini od 10.465,43 EUR-a, te za putne troškove zaposlenika u svrhu sastanaka radne skupine članova IAMU organizacije u svrhu održavanja konferencije u listopadu u Splitu.


[bookmark: _Hlk235181224]-563 Europski fond za regionalni razvoj: primljene su tekuće pomoći od inozemnih vlada izvan EU za projekt Greenroutes, gdje je Fakultet partner na projektu a nositelj je Sveučilište u Crnoj Gori. Iznos primljenih sredstava iznosi 16.559,14 EUR-a


-11 Opći prihodi i primici:  uključuje sredstva za pokriće redovnih plaća i ostalih materijalnih troškova zaposlenika koji plaću i ostale naknade primaju iz državnog proračuna.
Primljena su sredstva od Sveučilišta u Splitu u visini od 123.446,00 EUR za potpisane programske ugovore na razdoblje od 01.10.'25.-30.09.'29. i to za osnovnu, razvojnu i izvedbenu komponentu. Uplata se odnosila na prethodnu kalendarsku godinu tj, za razdoblje od 01.10.'25.-31.12.'25. Za programsko razdoblje od 01.01.’26.-31.12.’26. primljena je prva rata (od četiri) za osnovnu, razvojnu i izvedbenu komponentu u ukupnom iznosu od 161.420,50 EUR-a

Ukupni rashodi poslovanja planirani su u visini od 6.875.971,00 EUR, a od toga je realizirano 3.673.722,51 EUR-a u izvještajnom razdoblju, I.-VI. 2026. godine. U odnosu na planirano realizirano je 53,72 % rashoda poslovanja i u odnosu na prethodno izvještajno razdoblje rashodi su niži za 2,2 % . Rashodi za nabavu nefinancijske imovine su sukladno planu realizirani za 63,39% , a u odnosu na ulaganja u prethodnom izvještajnom razdoblju uloženo je značajno više sredstava za opremanje i ulaganja u nefinancijsku imovinu Fakulteta. Indeks izvršenja i plana iznosi 1.197,13%.

Strukturu rashoda čine:

-11 Opći prihodi i primici: odnosi se na rashode za plaće, naknade i materijalna prava zaposlenika. Svi planirani materijalni troškovi kao što je pokriće troškova električne energije, usluge telefona i pošte, uredski materijali, zakupnine i najamnine, komunalne usluge itd.. se pokrivaju iz programskih ugovora, osnovne, izvedbene i razvojne komponente do visine planiranih sredstava, a razlika iz prihoda za posebne namjene. 

-31 Vlastiti prihodi: troškovi plaća za redovan rad zaposlenika koji održavaju nastavu na trening centru i posebnom programu obrazovanja temeljem kojih se ostvaruju vlastiti prihodi. Isplaćeni su rashodi za prehranu svim zaposlenicima koji ostvaruju pravo na isplatu za razdoblje od 01.-06./26. godine. Za izradu stručnih studija, elaborata, pravilnika dobivenih sukladno javnim natječajima na tržištu isplaćeni u autorski honorari zaposlenicima koji su sudjelovali u izradi. Za potrebe konferencije IAMUC koja će se održati u listopadu nabavljeni su razni promidžbeni materijali, te su financirani i ostali troškovi potrebni za pripremu konferencije. Iz ovog izvora kupljen je i novi uređaj videobronhoskop namijenjen i doniran Klinici za dječje bolesti u Splitu ukupne vrijednosti 11.562,50 EUR-a.

-43 Prihodi za posebne namjene: troškovi plaća za redovan rad zaposlenicima koji plaću ne primaju iz sredstava državnog proračuna, a neophodni su za rad Fakulteta. Plaća za prekovremeni isplaćene zbog povećanog obima posla svih zaposlenika kod organizacije novih događanja na Fakultetu.
Povećani su i troškovi službenih putovanja, zbog povećanih potreba edukacije, upravljanja sastavnicom, ugovaranja novih suradnja i sl. Povećani su materijalni rashodi, kao što su troškovi koji se odnose na električnu energiju, te na materijal za tekuće i investicijsko održavanje.
Ostali nespomenuti rashodi poslovanja su znatno uvećani zbog novog evidentiranja troškova koji se doznačuju Sveučilištu za rad Studentskog zbora i za Studentske projekte. Evidentirana su i ulaganja u tuđu imovinu radi prava korištenja, tj. ulaganja u dio Zgrade tri Fakulteta koju koristi Pomorski fakultet. Zamijenjen je dio uredskog namještaja, sukladno planiranim sredstvima. 

51000 Programi unije: na ovom izvoru rashodi se odnose na troškove za stručnog osposobljavanje zaposlenika u sklopu Erasmus + mobilnosti, te trošak plaće iz projekta EraShuttle, za izaslanog radnika u trajanju od dva mjeseca.

-52 Ostale pomoći: nabavljena je regatna jedrilica pokrivena iz doniranih sredstava Splitsko dalmatinske županije u 2025. godine, a prenesenih kao višak poslovanja u 2026. godinu. Pokrivene su sve namjenske donacije iz tekućih pomoći trgovačkih društava i jedinica lokalne i područne samouprave  za potrebe nabave opreme Fakulteta u svrhu omogućavanja boljih uvjeta studiranja. Iz ovog izvora sufinanciran je i trošak službenog putovanja sudionika konferencije u Bruxellesu. Na ovom izvoru terete se i troškovi zaposlenika koji nastavu održavaju na Sveučilištu u Mostaru, a još uvijek nisu refundirani od Sveučilišta, sukladno potpisanom sporazumu između Ministarstva znanosti, obrazovanja i mladih i Sveučilišta u Splitu. 

-533 Ostale darovnice: evidentirani su troškovi putovanja zaposlenika u svrhu sastanaka radne skupine članova IAMU organizacije u svrhu održavanja konferencije u listopadu u Splitu.
Također svi materijalni troškovi koji su bili potrebni za organizaciju IEB sastanka pokriveni su iz ovog izvora financiranja i refundirani od International Association of Maritime Universities (IAMU) s sjedištem u Japanu.


-563 Europski fond za regionalni razvoj: troškovi na projektu Greenroutes, za materijalne rashode, službena putovanja i nabavu opreme potrebne za realizaciju projekta


- 581 Mehanizam za oporavak i otpornost bespovratna sredstva: sukladno planiranim programskim ugovorima i u sklopu njih NPOO projektima, materijalni troškovi i troškovi nabave računalne opreme, uređaja, razne precizne i optičke i komunikacijske opreme evidentirani su na ovom izvoru u ukupnom iznosu od 46.422,49 EUR-a


[bookmark: _GoBack]-61 Donacije: iz ovog izvora financiranja namjenski su pokrivene sve primljene donacije za troškove održavanja zajedničkog okoliša Sveučilišta, nabavu opreme: dodatna ulaganja u prijevozna sredstva Fakulteta – jedrilica i brodica, dogradnja uređaja simulacije i navigacije, te razna oprema za zaštitu i održavanje, a sve u svrhu unapređenja održavanja nastave na Fakultetu.

